
Igazolás
Antal Édua a Nyíregyházi Főiskola hallgatója, 2010/2011-es tanévben mentorként tevékenykedett a HÖOK Mentorprogramba. A Programot az Emberi Erőforrások Minisztériuma támogatja és 2009-től megvalósítója a Hallgatói Önkormányzatok Országos Konferenciája (HÖOK).

A HÖOK Mentorprogram – Felsőoktatási Mentorhálózat célja a felsőoktatási rendszerben tapasztalható esélyegyenlőtlenségek csökkentése. A programba bekerült, felvételt nyert első éves hallgatók beilleszkedését, lemorzsolódásának megakadályozását személyes segítségnyújtással, mentorálással végzi a Mentorprogram. A mentor egy azonos intézményben és szakterületen tevékenykedő felsőbb éves, felkészült segítő, aki munkáját mind mentoráltjával, mind a programmal kötött szerződés alapján két féléven keresztül végzi. A mentor feladata az intézményi beilleszkedés minden területére kiterjed: tanulmányi és oktatási ügyek, informális tevékenységek, ösztöndíj-tanácsadás. A mentor legfontosabb feladata felkészíteni a mentorált hallgatót a segítség nélküli egyetemi életre.

Budapest, 2015. 05. 04.

